ועדת הכלכלה, כנסת 25, פרוטוקול מספר 280, 2024-02-04 00:00

דוד ביטן: בוקר טוב לכולם

דוד ביטן:  נפתח את ישיבת ההמשך לישיבה הקודמת בנושא פתרונות למחסור בכוח אדם בענף התיירות

דוד ביטן:  עשינו כבר ישיבות המשך בנושאי החקלאות והתעשייה, נשאר נושא התיירות מכיוון שהבנתי שהשר היה בנסיעה לחו"ל

דוד ביטן:  בזמן האחרון הוא נוסע יותר מדי, אומנם לא כמו שריר כשהיה שר התיירות

מיכאל יצחקוב: הגיע הזמן להתניע את התיירות בישראל אחרי ארבעה חודשים שלא נסע

דוד ביטן: זה נכון, אני תומך בזה

מיכאל יצחקוב: לא בטוח שיהיו תיירים, אבל צריך להתניע

דוד ביטן: זה נכון

דוד ביטן:  בסוף יהיו

דוד ביטן:  קודם כל, אבשר לכולם שמתווה הפיצוי לתיירות בין האוצר לתיירות, נסגר ברובו

דוד ביטן:  גם הפיצוי למלונות בעקבות השהייה של המפונים, משפחות עם כלבים ומה לא, מה שיצר בעיות והיה צריך לשפץ חלק מהחדרים וגם זה נסגר

דוד ביטן:  נשארה בעיה קטנה שלא יכולה להיסגר במתווה הקיים ומקבלים לגביה כל פעם פניות – מורי הדרך, יכול להיות שגם נדון בזה

רועי כהן: המתווה יהיה בחקיקה?     

דוד ביטן: לא צריך חקיקה, זה הסדר

דוד ביטן:  אם יהיה צורך בתקנה – יעשו

דוד ביטן:  המתווה נסגר

דוד ביטן:  כל הנושא נסגר מבחינת תקציבים יחד עם המלונות, נכון?     

מיכאל יצחקוב: אני אסביר

מיכאל יצחקוב:  יש 200 מיליון שקלים לטובת שיקום בתי המלון שנמצאים בקופסה של חרבות הברזל שהמשרד יקבל לאחר העברת התקציב, ולא אנקוב במספרים, אך יש עוד כ-1,000 עובדים בתיירות הנכנסת לפי מתווה השימור

מיכאל יצחקוב:  לאחר העברת התקציב שני הדברים האלו יבואו כהחלטת ממשלה בנוהל שייסגר

דוד ביטן: העדיפו באוצר לא לעשות זאת בחקיקה אלא בהחלטת ממשלה

דוד ביטן:  לי לא משנה

דוד ביטן:  העיקר שזה בהסכמה עם האוצר, התיירות וגם עם בעלי העניין

דוד ביטן:  גם בעלי העניין בתוך ההסכמות ולכן אין שום בעיה

דוד ביטן:  מבחינת התיירות סגרנו את מתווה הפיצויים פחות או יותר

דוד ביטן:  יצחקוב, נשארה בעיה עם מורי הדרך שהם פונים

רועי כהן: מדריכי טיולים, מורי דרך, וגם לא שמעתי שיש פתרון לסוכני נסיעות

דוד ביטן: האוצר אמר בזמנו שמתווה הפיצויים הקיים פותר להם את הבעיה כמו כל עצמאי אחר, אבל הבנתי גם ממשרד התיירות שזה לא פותר את הבעיה לגבי ההמשך, לא לגבי תקופת המלחמה

דוד ביטן:  בעניין הזה נצטרך לדון

מיכאל יצחקוב: יש בעיה שצפה עכשיו והיא בעיה אמיתית שכולנו לא נערכנו אליה

מיכאל יצחקוב:  עובדים רבים הוצאו לחל"ת במלונות ובמקומות אחרים

קריאה: במשרדי הנסיעות

מיכאל יצחקוב: כן, עובדים בתחום התיירות והמדינה לא נערכה לכך

מיכאל יצחקוב:  לדעתי ענף התיירות הוא הענף שניזוק בצורה משמעותית ביותר

דוד ביטן: אבל עשיתם מתווה בתיירות גם לשלושת החודשים הבאים

מיכאל יצחקוב: לא, רק לגוף של התיירות הנכנסת עד 1 באפריל

מיכאל יצחקוב:  דיבר איתי מנכ"ל אחת הרשתות הגדולות והוא אומר "יש לי מלון שהוא מלון ספא ואני משכן בו מפונים ויש לי מסז'יסטים שהם כולם בחל"ת, ועכשיו נגמר החל"ת - - -"     

דוד ביטן: לא משנה, אבל הוא מקבל פיצוי

דוד ביטן:  המלון מרוויח על זה שהמפונים נמצאים

דוד ביטן:  זה לא מדויק, שישלם להם על מה שהוא רוצה

דוד ביטן:  לא צריך להגזים

מיכאל יצחקוב: אני מדבר על העובדים שבחל"ת, הוא לא מחזיר אותם כי אין לו סיבה

דוד ביטן: הבנתי

דוד ביטן:  אולי יש בעיה קטנה ונדון בה

דוד ביטן:  בגדול ההסכם מקובל, נעשה בתיווך ועדת הכלכלה ואנחנו עזרנו בזה

דוד ביטן:  ברצוני להודות גם למשרד האוצר שהלך לקראת והיה עם ראש פתוח בנושאים האלו, כל הכבוד

דוד ביטן:  מי פה מהאוצר? תמסור ד"ש לכפיר בטט בעניין הזה

דוד ביטן:  גם את החברות הגדולות שהן - - -     

מיכאל יצחקוב: אדוני יושב-הראש, זה לא נפתר

דוד ביטן: קיבלתם תקציב לזה ואתם צריכים לפתור את הנוהל

דוד ביטן:  דואגים לפיצוי גם לחברות הגדולות שהן מעל 400 מיליון שקל מחזור

מיכאל יצחקוב: אדוני, מערימים עלינו קשיים בנושא

דוד ביטן: בנוהל

מיכאל יצחקוב: מערימים קשיים בתואנה שמשפטית אנו לא יכולים לעשות זאת

דוד ביטן: ניכנס גם לזה

דוד ביטן:  אבל התקציב הועבר אליכם

מיכאל יצחקוב: אנו מנסים להגיע להבנות עם היועץ המשפטי של האוצר, ואם לא נגיע להבנות - - -     

דוד ביטן: נדון בזה, אבל בגדול יש תקציב מוכן לעניין

דוד ביטן:  נעבור לנושא הדיון לאחר שהבהרנו את העניינים הקשורים לתיירות בנושא מתווה הפיצויים

דוד ביטן:  נשארה בעיית מורי הדרך

רועי כהן: אדוני יושב-הראש, אם תוכל לקיים דיון, אנחנו יותר מנודה לך

רועי כהן:  יבואו גם מדריכי הטיולים, והרי אותו מורה דרך הוא גם נהג הסעות, יש לו בדרך כלל - - -     

דוד ביטן: אין בעיה

דוד ביטן:  נקיים דיון על זה

דוד ביטן:  הם משגעים אותנו במכתבים ובכל מיני דברים

רועי כהן: כי הם צריכים להתפרנס, אדוני יושב-הראש

רועי כהן:  שלא ישלחו אותם להחליף מקצוע כמו בקורונה

דוד ביטן: יש הבדל

דוד ביטן:  הקורונה הייתה תקופה ארוכה

דוד ביטן:  כאן מדובר על תקופת מלחמה ועוד שלושה חודשים

משה פסל: עדיין לא חזרו התיירים, מה הם יעשו? לא חזרו התיירים

רועי כהן: נכון, זה כסף קטן

משה פסל: זה מקרה ספציפי

דוד ביטן: מה לעשות? העבודה היא בעייתית

דוד ביטן:  אבל אי אפשר לפצות עד אינסוף כדי שאם עוד שנתיים יגיע תייר יהיה לו מורה דרך

דוד ביטן:  יש בעיה עם זה, לא כל דבר ניתן לפתרון

דוד ביטן:  נתחיל מזה שהמדינה היא לא כספומט

מיכאל יצחקוב: אדוני יושב-הראש, הבעיה היא לא בעיה גדולה למדינה לפתור

דוד ביטן: נבחן זאת

מיכאל יצחקוב: לא מדובר באנשים רבים

דוד ביטן: אני בעד לפתור את הבעיה, אבל המדינה היא לא כספומט

דוד ביטן:  קחו זאת בחשבון

דוד ביטן:  נעבור לנושא הדיון, פתרונות למחסור כוח האדם בענף התיירות

דוד ביטן:  משרד הפנים כאן? מה עם משש? היא כבר יצאה מהתמונה?     

אפרת לב ארי: היא עוזרת בתקשורת

אפרת לב ארי:  בשבוע שעבר המינוי שלה נכנס לתוקף

דוד ביטן: אני יודע

דוד ביטן:  היא לא עוזרת לכם קצת?     

אפרת לב ארי: בענייני תקשורת היא תוכל לעזור לנו

ששון גואטה: תדע לך שמיטל גם חזקה מאוד

דוד ביטן: לא הכרנו את מיטל, עכשיו נכיר את מיטל

שושנה שטראוס: משה נקש בפועל ממלא את תפקידה והיום הוא בסיור מטעם ועדת עובדים זרים

דוד ביטן: הוועדה לעובדים זרים חשובה מאוד, שלא תסבכי אותי עם רביבו

דוד ביטן:  הוא מתלונן עליי כל פעם שאני מקיים ישיבה בנושא עובדים זרים, אמרתי לו "על מה אתה מתלונן? ריבונו של עולם"

דוד ביטן:  אנחנו ועדת הכלכלה אחראים על משרדים ואני מברר במשרדים הספציפיים מה קורא עם נושא העובדים, אני חושב שזה בסמכותנו וללא קשר לבעיה הכללית או לפתרונות הקשורים בעובדים הזרים

דוד ביטן:  אבל נשארנו חברים, אני לוקח אותם בקלילות

דוד ביטן:      מה קורה עם נושא העובדים הזרים? הרי צריך גם עובדים זרים

דוד ביטן:  לאילת מגיעים מירדן, אין בעיה עם העניין הזה כרגע

דוד ביטן:  אבל יש חדרנית או חדרניות, מלצרים ומלצריות, עובדי ניקיון, צריך לתת להם פתרון, אפילו פתרון זמני עד שיראו מה קורה עם העובדים הפלסטינים

דוד ביטן:  צריכים לפתוח את השוק בעניין הזה כי הם לא יכולים להסתדר בלעדיהם

דוד ביטן:  קודם כל, יש תיירות פנים שהיא תהיה ללא קשר לתיירות חוץ

דוד ביטן:  דבר שני בנושא תיירות החוץ, בסופו של דבר כן יגיעו תיירים לאט-לאט

דוד ביטן:      אתם צריכים לפתור את הבעיה

דוד ביטן:  אנני יודע מה הדרישה של המלונות ושל התיירים

דוד ביטן:  בשביל מדריך לא צריך עובד זר, נכון? לא צריך למדריכים ולעובדים של משרדי נסיעות, אבל צריך בשביל עובדי המלונות

דוד ביטן:  שם אתם צריכים, נכון משרד התיירות? עשיתם עבודה שבה רואים מה הצרכים שלכם?     

מיכאל יצחקוב:  כן

מיכאל יצחקוב:  לא ביקשנו הקצאות נוספות נכון לעכשיו

מיכאל יצחקוב:  ברצוני להסביר ליושב-הראש מה קרה מאז הישיבה הקודמת להיום, יושב-הראש שלח את המשרד לדבר ולפתור את התמהיל המאוזן

מיכאל יצחקוב:  דיברנו על תמהיל מאוזן, שנתחיל באילת ואז בשאר הארץ

מיכאל יצחקוב:  אני מוסר ליושב-הראש שמאז לא קרה דבר

מיכאל יצחקוב:  מה שקרה זה שהמל"ל ב-8 בינואר העביר המלצה

דוד ביטן: איזו המלצה?     

מיכאל יצחקוב: המלצה לא להסתמך רק על הירדנים

מיכאל יצחקוב:  זאת אומרת, הירדנים באים כרגע וזה בסדר

דוד ביטן: מה זאת אומרת לא להסתמך? שאם אתה מביא עובד זר, הוא תופס את מקומם של הירדנים?     

מיכאל יצחקוב: לא

דוד ביטן: מה זאת אומרת לא להסתמך? להוריד את מספר הירדנים, זה מה שאתה מתכוון?     

מיכאל יצחקוב: יש הקצאה של 2,500 ירדנים עובדים לאילת

מיכאל יצחקוב:  בפועל נכנסים כ-1,100

מיכאל יצחקוב:  למה? מסיבות כאלו ואחרות

אפרת לב ארי: פחות מ-1,100

דוד ביטן: והמלונות לא צריכים 2,500?     

רועי כהן: נכנסים כ-1,000

מיכאל יצחקוב: זה עוד יותר מחזק את הטענה

מיכאל יצחקוב:  אנחנו אומרים "תנו לנו תמהיל מאוזן על ירדנים שלא נכנסים", נניח 1,000 ירדנים, תביאו לנו 1,500 עובדים זרים שאם הירדנים מסיבה, אני מקווה שלא יקרה - - -      

דוד ביטן: אבל המלונות כרגע צריכים את ה-1,500 או לא?     

יואב בכר: רק בפסח צריכים אותם, בפסח ובקיץ

ששון גואטה: אז למה אתם לא מושכים את הירדנים? למה הירדנים לא באים?     

שמעון לוי: בגלל ההחלטה של המל"ל

ששון גואטה: אבל יש מכסה של 2,500 ירדנים

שמעון לוי: אנו יכולים להכניס עד 1,200

אפרת לב ארי: שמעון, אין החלטה של המל"ל שמונעת מכם להכניס את כל המכסה

דוד ביטן: רבותיי, אתם צריכים להציג את עצמכם לפרוטוקול

דוד ביטן:  ברצוני להבין דבר אחד, מה זאת אומרת צריך את זה בחגים? אי אפשר להביא עובד זר לחודשיים

דוד ביטן:  או שאתה צריך או שלא

יואב בכר: יואב בכר מהתאחדות המלונות, כרגע במילואים

יואב בכר:  עקרונית כשהתחיל סיפור המלחמה עשו סדר והמל"ל בפירוש אז אמר לנו שייכנסו, לא נתנו לנו להכניס את כולם

יואב בכר:  בהתחלה גם היינו צריכים כי היו מפונים ואילת הייתה מלאה במפונים

יואב בכר:  כרגע אנו נמצאים בחודש פברואר שזה שיא החורף, יש יציאה של מפונים ואילת לא מלאה כרגע

יואב בכר:  אבל כשמדברים על עובדים זרים הן בארץ והן באילת, אנו מסתכלים על תקופה רגילה

דוד ביטן: רק באילת אתם צריכים לפחות 1,000?      

יואב בכר: חד משמעית נצטרך להחזיר את המכסה של ה-2,500, המלונות ישתמשו בהם והם עובדים בכל תפקידי - - -      

דוד ביטן: זה באילת?     

יואב בכר: באילת

יואב בכר:  הדבר היחיד שמדברים לגבי אילת הוא שאנו חוששים מאוד כי הגבול נסגר לנו פעמיים במהלך החודשיים האחרונים ובלחץ גדול מאוד הצלחנו שיפתחו אותו, והחשש הוא "שכל הביצים בסל אחד" – רק ירדנים

דוד ביטן: אני חושב שאתם צודקים

יואב בכר: אנו מפחדים

דוד ביטן: משרד הפנים והאוצר

ששון גואטה: מי עובד בים המלח?      

יואב בכר: פלסטינים ופיליפינים

ששון גואטה: בים המלח זה פלסטינים?     

יואב בכר: כן, ופיליפינים

ששון גואטה: ואין פלסטינים

קריאה: נכון, רק בירושלים

דוד ביטן: גם הפיליפינים זו בעיה כי יש אזהרת מסע מהפיליפינים, אז הם לא באים

יואב בכר: כבוד יושב-הראש, אני מציע שנעשה הבחנה

ששון גואטה: יש בעיה להביא, יש חבר'ה שרוצים להגיע לכאן? לא מהפיליפינים, אפשר להביא ממדינות נוספות

ששון גואטה:  מה, יש רק את הפיליפינים?     

יואב בכר: לא, אנחנו לא רוצים מהפיליפינים

שמעון לוי: אנחנו לא מתעקשים

דוד ביטן: בואו נסיים את אילת ולאחר מכן נעבור למקומות אחרים

אפרת לב ארי: אפרת לב ארי, מהלשכה המשפטית ברשות האוכלוסין וההגירה

אפרת לב ארי:  חשוב לי לדייק לגבי אילת, אנו לא מכירים ונאמר כאן שהייתה הגבלה של המל"ל

אפרת לב ארי:  לא הייתה הגבלה לא של המל"ל ולא של גוף ביטחוני אחר בנוגע לכניסת עובדים זרים

דוד ביטן: אבל אמרו לך שכן

אפרת לב ארי: היינו, אני באופן אישי, בדיונים של המל"ל - - - עם כוחות הביטחון

דוד ביטן: יש כאן שתי טענות

דוד ביטן:  טענה ראשונה שלא צריכים לשים את כל הדברים בסל אחד, זאת אומרת לא צריכים 2,500 ירדנים אלא צריכים לפצל את זה ל-1,200 ו-1,200 כדי לא להיות תלויים רק בירדנים וזה הגיוני

דוד ביטן:  ללא קשר לכלום כרגע, אולי רוצים לעזור לירדן, איני יודע, אבל צריך לעזור גם למדינת ישראל

דוד ביטן:  זו הטענה הראשונה

דוד ביטן:  הטענה השנייה שהמל"ל הגביל ל-1,100-1,200 איש

אפרת לב ארי: לא הייתה הגבלה כזו

אפרת לב ארי:  בפועל המלונות לא הזמינו את כל העובדים האלו להיכנס לישראל

אפרת לב ארי:  לפני חודש יושב-ראש ועדת עובדים זרים ערך דיון בנושא הירדנים ואמר ביושר שמעון מההתאחדות שכרגע לא צריכים את כולם, את כל ה-2,500 ולכן לא מכניסים אותם

דוד ביטן: הרי לוקח זמן עד שמביאים

אפרת לב ארי: נכון

דוד ביטן: אז תקבלו החלטה עקרונית ללא קשר

אפרת לב ארי: זו לא רק החלטה עקרונית של הרשות

אפרת לב ארי:  יש החלטות ממשלה שהן אלה שקובעות את המכסות

דוד ביטן: אבל הממשלה אומרת שאפשר להביא באילת? היא לא מדברת על אילת

אפרת לב ארי: הממשלה הגבילה את ההעסקה

אפרת לב ארי:  כיום מותר להעסיק באזור אילת עובדים ירדנים

דוד ביטן: שישנו את ההחלטה

דוד ביטן:  הממשלה עושה את מה שאתם אומרים

דוד ביטן:  אתם מביאים לה נוסח החלטה ואז היא מחליטה

דוד ביטן:  תפסיקו כל פעם להפיל את זה על הממשלה

שמעון לוי: שמעון לוי מהתאחדות המלונות

שמעון לוי:  ברשותכם, ברצוני להוסיף ולהעיר משהו

שמעון לוי:  בימים הראשונים לאחר המלחמה עמדנו בפני סכנה ממשית של סגירת הגבול עם ירדן

שמעון לוי:  עשינו את כל המאמצים שיכולנו כולל מעורבות מנכ"ל משרד התיירות והמל"ל וכו' ואישרו לנו להכניס 50% מהמכסה

שמעון לוי:  זו הייתה ההחלטה

דוד ביטן: אומרים שאין החלטה של המל"ל

משה פסל: החלטה של מי?     

שמעון לוי: אני יודע שהייתה החלטה כזו

משה פסל: היא אומרת שלא, יושבת כאן ואומרת שלא הייתה החלטה כזו במל"ל

אפרת לב ארי: - - - החלטה והיינו בדיונים האלו

משה פסל: אז למה נכנסו רק חצי?     

סיון דטאוקר: אדוני היו"ר, אשמח לעשות סדר כי מדובר בשתי סוגיות שונות

דוד ביטן: דברי

סיון דטאוקר: סיון דטאוקר, מנכ"לית ההתאחדות

סיון דטאוקר:  חשוב לא להסיט את הפוקוס כי יש כאן שתי סוגיות

דוד ביטן: את מנכ"לית חדשה

סיון דטאוקר: אכן

דוד ביטן: כל העולם דיבר איתי שניתן לך זכות דיבור

דוד ביטן:  אני תמיד נותן זכות דיבור

משה פסל: אבל איפה הפריסה? ממך מצופה להביא לה גם פריסה

סיון דטאוקר: יש שתי בעיות

סיון דטאוקר:  יש את הבעיה הירדנית שכפי שאמרו כאן האירוע הוא אירוע של תלות מוחלטת בירדנים

דוד ביטן: לא צריכה להיות תלות מוחלטת

דוד ביטן:  אני מסכים לטענה הזו

סיון דטאוקר: נכון

סיון דטאוקר:  יתרה מזאת, ביום שהגבול נסגר וכפי שאמרו עמיתיי, זה קרה בעבר, אילת עומדת בפני 70% אבטלה, זה אירוע מז'ורי שגם האוצר יצטרך לתת עליו את הדעת וכרגע הוא לא נותן, אז אני שמה זאת בצד

סיון דטאוקר:  מעבר לזה, יש כאן בעיה אקוטית יותר והיא מכסה של 2,300 עובדים פלסטינים שאין בנמצא

דוד ביטן: אבל אנחנו מדברים על אילת

דוד ביטן:  עוד מעט נגיע ליתר הארץ

סיון דטאוקר: אבל חשוב לא להסיט

דוד ביטן: משרד הפנים ומשרד האוצר, אנו מקבלים את הטענה שאי אפשר לשים את כל הביצים בסל אחד ולכן צריך לפצל את זה, לתת אפשרות למחצית-מחצית

דוד ביטן:  זאת אומרת, לאפשר באילת להביא 1,200, ודאי שאם יהיו עובדים ירדנים שמנוסים כבר בעבודה הם לא יצטרכו להביא מבחוץ

דוד ביטן:  אבל תקבלו את ההחלטות, לוקח זמן לשנות החלטת ממשלה וגם לעשות את ההתנהלות זו

דוד ביטן:  אבקש מכם לברר האם הייתה החלטה במל"ל או לא הייתה

דוד ביטן:  בכל מקרה על העניין הזה ללא קשר - -      

משה פסל: ללא קשר להחלטת המל"ל, זה מזיק שיהיה תמהיל? שיהיו גם אוקראינים שרוצים לעבוד, מלוואים, למי זה מזיק?     

מיכאל יצחקוב: אדוני יושב-הראש, אנחנו עדיין במלחמה, אנחנו לא יכולים להוציא את זה

מיכאל יצחקוב:  יש לי כאן מכתב שקראתי אותו פעם נוספת כדי להבין

דוד ביטן: לא צריך, תראה להם את זה אחר כך

מיכאל יצחקוב: לא אקריא את המכתב, אבל יש כאן איזושהי המלצה של סגן ראש המל"ל, עובדים זרים יחד עם העובדים הירדנים, זו ההמלצה שלו

דוד ביטן: באילת?     

מיכאל יצחקוב: כן

דוד ביטן: הגיוני

מיכאל יצחקוב: העברנו זאת לאוצר והאוצר אמר שהוא לא השתכנע, שיש בעיה ביטחונית

דוד ביטן: אין דבר כזה

דוד ביטן:  לא קשור לביטחוני, גם מבחינה כלכלית

משה פסל: מה הבעיה מבחינה עסקית-כלכלית שיהיה תמהיל עובדים? – ירדנים, אוקראינים, מלוואים

דוד ביטן: הביטחון מוסיף על זה

אהד צמת: אהד צמת, מנהל מחלקת ירדן במשרד החוץ

אהד צמת:  בנוגע לעובדים הירדנים, לפני חודש היה דיון כפי שאפרת אמרה, דיון אחד או שניים בנושא ספציפית של העובדים הירדנים

אהד צמת:  דובר על שלום עם ירדן, אסטרטגיה של מדינת ישראל זה משהו שחייבים - - -     

דוד ביטן: תגיד גם לירדנים שיש אסטרטגיה, בינתיים אני לא רואה את זה מהצד השני

דוד ביטן:  לא ניכנס לזה כרגע

אוסנת הילה מארק: כן, את זה תגיד גם להם - - -     

דוד ביטן: זה לא נושא הדיון שלנו

משה פסל: אבל מה הבעיה? אף אחד לא אומר שהירדנים לא יבואו

משה פסל:  הם יבואו ויבואו גם ממדינות  נוספות

ששון גואטה: אם אפשר, אסביר לך

ששון גואטה:  אני לא רוצה שתהיה בעיה כמו שהייתה בחקלאות

ששון גואטה:  מה שקרה בחקלאות, כשהתאילנדים הלכו פתאום לא היה לנו כוח עבודה

ששון גואטה:  אני אומר לך שהירדנים אחלה ואני איתם, אני במלונות באילת ואני חי איתם והם בסדר גמור ואין לי מילה רעה להגיד עליהם, אבל אנחנו לא יכולים להסתמך על הירדנים שמחר בבוקר יסגרו את השער ואנחנו נסגור את בתי המלון

ששון גואטה:  התאילנדים הלכו מהחקלאות – והחקלאות נגמרה

ששון גואטה:  שכחת? הלכנו לקטוף

ששון גואטה:  לא היה כוח שיעבוד

דוד ביטן: אחרי שקטפתי שלוש שעות, עשיתי מסאז' שעתיים

אהד צמת: אסיים מה שהתחלתי להגיד

אהד צמת:  יש לנו הסכם מול ירדן, ובהסכם קבוע שאנחנו עד - - -      

דוד ביטן: זה הסכם שקשור להסכם השלום?     

אהד צמת: בוודאי

דוד ביטן: מה הקשר?     

אוסנת הילה מארק: אין בעיה, אבל הם ממילא לא ממלאים את המכסה

דוד ביטן: שמה? בהסכם השלום כתבו שאנחנו צריכים להביא ירדנים לאילת? בחייך

אוסנת הילה מארק: אדוני יושב-הראש, אין בעיה ונגיד ויש למדינת ישראל הסכם, אבל הם לא ממלאים את המכסה, אז מה?     

משה פסל: תן לו לסיים

אהד צמת: כפי שאסנת אמרה, המעסיקים לא ממלאים את המכסה

דוד ביטן: אומרים שגם המל"ל ביקש מהם

אהד צמת: הייתי בכל הדיונים עם המל"ל

דוד ביטן: אז תביא חלק מהעובדים האלו לים המלח

אוסנת הילה מארק: נכון, תעשה תמהיל כי לא רוצים להיות תלויים בהם

אפרת לב ארי: אי אפשר להביא כי אלו עובדים יומיים

דוד ביטן: יש בעיה עם זה? אין בעיה עם זה

דוד ביטן:  יכול להיות שהפתרון לים המלח הוא להביא - - -     

אוסנת הילה מארק: הם עובדים יומיים, אבל תכניסו למדינת ישראל עובדים אחרים דווקא בגלל המצב שאנו נמצאים בו

אוסנת הילה מארק:  אי אפשר להקריס את כל התחומים

דוד ביטן: לא יודע הסכם השלום או לא, ההסכמים שיש לך על הכיפאק

דוד ביטן:  אנחנו בעד שבאילת יהיה תמהיל ולא יהיו רק ירדנים

משה פסל: לא הבנתי

משה פסל:  בהסכם השלום חייבים להביא עובדים ירדנים?     

דוד ביטן: לא משנה, הם יפתרו את הבעיה

אהד צמת: יש הסכם שבו אנו מאפשרים לעד 2,500 ירדנים להיכנס

דוד ביטן: מאפשרים

אוסנת הילה מארק: אם הם לא נכנסים, אז מה? נתקע את מדינת ישראל?     

אהד צמת: הם לא נכנסים לא בגלל הירדנים

אהד צמת:  הם לא נכנסים כי אנחנו לא מזמינים אותם

אהד צמת:  יש כרגע 1,500 או יותר עובדים ירדנים שגרים בעקבה ומחכים להיכנס לעבוד באילת

קריאה: זה לא נכון

דוד ביטן: התאחדות המלונות, אתם לא מזמינים את הירדנים בכוונה? מי מהתאחדות המלונות?     

משה פסל: כולם

משה פסל:  יש חמישה מהתאחדות המלונות

דוד ביטן: חמישה

דוד ביטן:  אתם לא מזמינים את הירדנים בכוונה? למה אתם לא מזמינים 2,500 אם אתם צריכים?     

סיון דטאוקר: על פי מיטב הבנתי, בימים הראשונים ללחימה ניתנה הנחיה להתאחדות המלונות להכניס אך ורק 1,200 עובדים

מיכאל יצחקוב: אמת

משה פסל: יש כאן ויכוח על העובדות

דוד ביטן: ההנחיה הזו תופסת עדיין?     

סיון דטאוקר: על פי מיטב הבנתי, כן

סיון דטאוקר:  לא קיבלנו שום הנחיה אחרת

מיכאל יצחקוב: אדוני, אנחנו משרד התיירות

מיכאל יצחקוב:  עם כל הכבוד, אנחנו צריכים להסתכל על הענף לא רק מהתחום העסקי ולא רק מהסכם השלום עם ירדן, אנחנו לא יכולים לבוא למצב שיום יבוא ולא יהיו עובדים

מיכאל יצחקוב:  אני בטוח שהישראלים הלכו לקטוף ולא בטוח שילכו לנקות חדרים

דוד ביטן: בואו נסיים את אילת

דוד ביטן:  הבנו את הטענה של משרד החוץ, אבל הטענה לא מקובלת מהסיבה הפשוטה כי באילת צריך תמהיל מסיבות שונות ואם צריך להוסיף עובדים, תוסיף אותם לים המלח ששם אתה תפתור את הבעיה של העובדים הפלסטינים

דוד ביטן:  הם יכולים לנסוע עוד חצי שעה לים המלח, מה הבעיה? אין שום בעיה עם זה

סיון דטאוקר: צריך לזכור שמדובר בעובדים יומיים

דוד ביטן: עובדים ירדנים זה טוב כי הם לא נשארים בארץ

ששון גואטה: יש גם מעבר שלהם באזור ים המלח

אהד צמת: - - - ים המלח ולפי ההסכם, בגלל שהוא הסכם שנחתם - - -      

דוד ביטן: אז יתקנו את ההסכם שחלק מהם, אם יבואו, ייסעו לים המלח

דוד ביטן:  זה פותר את הבעיה של ים המלח, אין שום בעיה

אוסנת הילה מארק: דוד, כשאתה אומר להם "תתקנו את ההסכם", אנחנו מדברים על עוד חמישה חודשים

אפרת לב ארי: זה גם לא בדיוק תיקון של הסכם

דוד ביטן: אז כרגע אנו מפרים את ההסכם כי מביאים רק 1,100

דוד ביטן:  אנחנו בהפרה, נכון משרד החוץ?     

אהד צמת: לא

אהד צמת:  אנחנו לא בהפרה של ההסכם כי כפי שאמרתי ההסכם תלוי על ההזמנה של המלונות

דוד ביטן: אז הם לא מזמינים

משה פסל: זה גם ככה לשיקול דעת המלונות

משה פסל:  אז מה הבעיה? הם יזמינו אם צריך – 100 , 200, 1,000, 3,000, בהתאם למה שהם רוצים

דוד ביטן: לא, עד 2,500

דוד ביטן:  נתחיל מזה שאנו לא בהפרה והם לא מזמינים, אז הכל בסדר

דוד ביטן:  אם אתה צריך שיזמינו יותר, יזמינו בים המלח

דוד ביטן:  תכף נגיע לים המלח

דוד ביטן:  לדעתי באילת, אתם יכולים לשנות את החלטת הממשלה בעניין, להוסיף עובדים זרים בתמהיל עצמו, תאפשרו עוד לפחות 1,000 איש של עובדים זרים באילת

דוד ביטן:  זו החלטה פשוטה שהממשלה יכולה לתקן ללא שום בעיה

דוד ביטן:  הם יאשרו אם תביאו הצעת מחליטים

סיון דטאוקר: ברצוני להבין, אתה מדבר על מכסה נוספת של עוד 1,000 עובדים לאילת?     

דוד ביטן: כן

סיון דטאוקר: את זה האוצר לא מאשר

דוד ביטן: האוצר יאשר אם זה הגיוני

ששון גואטה: אחרי 2,500 הירדנים, נגיד ניצלתי את המכסה, אתם עדיין בבעיה של כוח אדם באילת?     

קריאה: פחות

קריאה:  אבל התמהיל מאוד חשוב לנו בגלל - - -      

ששון גואטה: אז אתם לא מבקשים להגדיל מכסה

דוד ביטן: חבר'ה, אי אפשר לנהל ככה את הישיבה

דוד ביטן:  כל אחד מתפרץ

דוד ביטן:  אנחנו רוצים לסיים את העניין

סיון דטאוקר: אני אומר באופן שלא משתמע לשתי פנים, אנחנו לא מבקשים להגדיל את המכסות בשום צורה, אנחנו מבקשים תמהיל וגיוון על מנת לייצר - -     

דוד ביטן: אמרתי תמהיל

סיון דטאוקר: הם שאלו ואני עונה

דוד ביטן: סלחי לי, אתם יכולים לנוע איך שאתם רוצים, יש לכם את המכסה של הירדנים, נקודה, היא הוסיפה לכם 1,000 עובדים זרים

דוד ביטן:  אתם רוצים להזמין רק ירדנים? – זכותכם

דוד ביטן:  אתם רוצים להוסיף עובדים זרים? – זו גם תהיה זכותכם

דוד ביטן:  זה הכל, ככה אני רואה את זה ולכן אין שום בעיה עם זה

אוסנת הילה מארק: אני חושבת - - - ביטחון המדינה

דוד ביטן: האוצר צריך להתגמש כאן

דוד ביטן:  אני לא יודע למה אתם נגד

דוד ביטן:  מה יש לכם להיות נגד?     

רום בר-אב: אשמח להגיב

דוד ביטן: למה אתה נגד?     

רום בר-אב: אשמח להגיב בצורה מפורטת

רום בר-אב:  דבר ראשון, חשוב לי להגיד לפרוטוקול ונציגי רשות האוכלוסין אמרו זאת, רשות האוכלוסין הם הגוף שאחראי על יישום ההנחיות הביטחוניות לעניין מגבלה של כניסה של עובדים

דוד ביטן: ללא קשר להנחיות הביטחוניות

רום בר-אב: אני רק אומר, לא הייתה מגבלה

דוד ביטן: הייתה כנראה

רום בר-אב: לא הייתה

דוד ביטן: משרד התיירות אומר שיש, הם גם כן אומרים שיש

דוד ביטן:  מה זה לא הייתה מגבלה?     

רום בר-אב: לכן חשוב לי להגיד לפרוטוקול שלא הייתה מגבלה של אף אחד מגופי הביטחון על כניסת ירדנים לישראל, והסיבה שירדנים לא נכנסו ולא נכנסים היא שהם לא נתבקשו על ידי המעסיקים

רום בר-אב:  חשוב להגיד זאת לפרוטוקול ואם מישהו ממשרדי הממשלה רוצה לחזק

דוד ביטן: אתה אומר את זה, הם אומרים משהו אחר

רום בר-אב: אבל נמצא כאן המשרד הממשלתי שאמון על הדבר הזה

דוד ביטן: קודם כל, נתחיל מזה שתבררו את הסוגיה לקראת הישיבה הבאה, נעשה עוד ישיבת המשך, אין ברירה

דוד ביטן:  אבל אני מבקש מכם לעשות תמהיל, זה הכל, זה מה שאני מבקש ומספיק כבר עם ההתנגדויות, זה לא נותן שום דבר

רום בר-אב: אני אשמח להגיב

דוד ביטן: זה סתם פוגע בבתי המלון באילת

רום בר-אב: אנחנו לא מתנגדים

רום בר-אב:  אני אשמח להסביר

רום בר-אב:  דבר ראשון, כשבוחנים את נתוני התעסוקה בענף התיירות מתקבלת תמונה מעט מורכבת יותר ממה שמוצג כאן

רום בר-אב:  נכון לסוף חודש ינואר יש כמעט 10,000 עובדים בחל"ת מענף התיירות, מתוכם כ-3,000 עובדים במשלחי היד שיושב-הראש ציין, אותם משלחי יד שמתאימים לסוג של עובדים זרים – חדרנים וכן הלאה

קריאה: מה חדרנים? יש חדרנים ישראלים?     

רום בר-אב: אלו נתוני שירות התעסוקה

קריאה: יש חדרנים ישראלים?     

אוסנת הילה מארק: בטח, כולם יבואו

סיון דטאוקר: אני מוכנה לקבל אותם מחר

רום בר-אב: בנוסף לכך, יש כ-20,000 עובדים מענפי האחזקה והניקיון ועוד 26,000 עובדים תחת סיווג שנקרא כללי וללא ניסיון, אבל יש פול רחב מאוד

דוד ביטן: אני לא מבין, אתה מנהל את בתי המלון?     

רום בר-אב: לא

דוד ביטן: יפה

דוד ביטן:  אז הם אומרים לך שאין עובדים כאלו

דוד ביטן:  אם תביאו אותם, הם ייקחו אותם

דוד ביטן:  מה אתה רוצה? אני לא מבין

רום בר-אב: אין שום בעיה

דוד ביטן: אז אתה לוקח בשיקול שאולי יהיה עובד - - -      

רום בר-אב: חשוב לי להגיד שיש פול משמעותי של עובדים ישראלים שנמצאים כרגע בחל"ת שעשויים להתאים לזה

דוד ביטן: שהם לא רוצים לעבוד בתחום

משה פסל: מה זה עשויים להתאים? אומרים התאחדות המלונות שאין מנקים ישראלים

משה פסל:  אתה מייצר מציאות משלך

סיון דטאוקר: יתרה מזאת, משרד התיירות עשה יריד תעסוקה

אוסנת הילה מארק: עשו יריד תעסוקה, מישהו יודע להגיד כמה עובדים גויסו ביריד הזה? אפס

אוסנת הילה מארק:  אפס

דוד ביטן: תסביר לה שאולי היא הייתה חברת כנסת, אבל היא לא יכולה להתפרץ

רום בר-אב: אשמח להגיב לעניין התמהיל

דוד ביטן: לא

דוד ביטן:  חבל על הדיון

דוד ביטן:  אנחנו בעמדה הזו ולא תוכלו לשנות לנו את העמדה, ואני מבקש מכם הפעם הזו בגלל שהעמדה שלנו היא סבירה מאוד בנסיבות העניין ונתמכת גם על ידי בתי המלון וגם על ידי משרד התיירות, שתשנו את המדיניות ותקבעו תמהיל ובינתיים גם תבררו עם המל"ל מה קורה עם העובדים הירדנים

דוד ביטן:  אם אתם חייבים שתהיה לכם מכסה גדולה יותר בגלל שאילת לא מושכים, אז תביאו אותם לים המלח ששם יש לנו בעיה ועכשיו נעבור לים המלח

דוד ביטן:  בים המלח הם נסמכים על עובדים פלסטינים

סיון דטאוקר: אדוני היו"ר , לא רק בים המלח

דוד ביטן: אז איפה?     

סיון דטאוקר: בכל הארץ

דוד ביטן: אז מה קורה בים המלח? גם שם יש בתי מלון

דוד ביטן:  יש בתי מלון – בתל אביב, בטבריה, בים המלח ויש באילת

דוד ביטן:  זה מה שיש

קריאה: ויש את ירושלים שכל המלונות שם מושתתים על עובדים פלסטינים

רום בר-אב: יושב-הראש, אני אשמח להתייחס לעניין התמהיל

רום בר-אב:  כפי שאמרנו מספר פעמים, גם בוועדה הזו, אנחנו לא מתנגדים לשינוי עניין התמהיל

רום בר-אב:  ככל שיש כוונה להגדיל את מכסת העובדים הזרים ובמקביל להפחית את המכסה של הירדנים והפלסטינים, כלומר לשמור על סך העובדים הזרים בענף התיירות

דוד ביטן: אני מסכים איתך

דוד ביטן:  לא מדובר שבאילת הם יוכלו להביא גם 2,000 עובדים וגם 1,000

סיון דטאוקר: זה בדיוק מה שאנחנו מבקשים

דוד ביטן: לא, את זה אני לא נותן לכם כי אתם לא הוכחתם שאתם צריכים את ה-3,000

משה פסל: לא, היא לא מבקשת חוץ משינוי תמהיל

סיון דטאוקר: אני מדברת במסגרת המכסה הקיימת

מיכאל יצחקוב: אדוני, אנחנו ביקשנו את מה שסגרנו פעם שעברה, אבל פתאום הגיע משרד החוץ ואומר "אני לא מוכן להוריד את ההקצאה"

דוד ביטן: זו בעיה של משרד החוץ, עם כל הכבוד אנחנו לא עובדים במשרד החוץ

מיכאל יצחקוב: בדיוק

מיכאל יצחקוב:  תסדרו את זה ביניכם, בין האוצר לחוץ תביאו לנו רק את התוצאה

דוד ביטן: אבל משרד החוץ, אתה רוצה לשלם פיצויים כל היום? אתה יודע מה? נשלם פיצויים למלונות מתקציב משרד החוץ, זה יפתור לך את הבעיה?     

מיכאל יצחקוב: אני בעד

דוד ביטן: פותר לך את הבעיה

דוד ביטן:  פתאום לא תהיה בעיה עם ירדן, נכון? חבר'ה, קודם כל אנחנו צריכים לדאוג לישראל

דוד ביטן:  הם צריכים תמהיל, אתם צריכים לאשר להם את התמהיל

דוד ביטן:  מעבר לזה, אם יש בעיה עם ההסכם עם ירדן, אני מציע שחלק מהעובדים תביאו לים המלח ואז זה יפתור חלק גדול מהבעיה

דוד ביטן:  מה גם שההסכם אומר שאני צריך לבקש

דוד ביטן:  אם לא מבקשים, אין לכם הפרה של ההסכם, נכון?     

אהד צמת: לא, אבל ההסכם ספציפית לא מתייחס לים המלח

אהד צמת:  כלומר, ההסכם - - -      

דוד ביטן: תשנו אותו

דוד ביטן:  מה זה משנה?      

סיון דטאוקר: אי אפשר לעשות הרחבה?     

דוד ביטן: תרחיבו אותו

רום בר-אב: אשמח לסיים, יושב-הראש

רום בר-אב:  אנחנו לא מתנגדים לסוגיית שינוי התמהיל

רום בר-אב:  חשוב לנו סך העובדים הזרים בענף, אתן דוגמה, נניח וסך העובדים הזרים הוא 5,000, איך הם משחקים בתוכם – 2,000 כאלו ו-3,000 כאלו

דוד ביטן: נעבור עכשיו לכל הארץ

דוד ביטן:  בכל הארץ יכול להיות שגם צריכים תוספת

דוד ביטן:  יש את נושא הפלסטינים, כמה עובדים פלסטינים יש?         

מיכאל יצחקוב: 2,300

דוד ביטן: וכמה עובדים זרים אושרו?     

מיכאל יצחקוב: יש הקצאה של 2,000 עובדים פלסטינים מיו"ש ועוד 340 למלונות ממזרח ירושלים

דוד ביטן: זה בעיקר לירושלים?     

מיכאל יצחקוב: כן

מיכאל יצחקוב:  יש לנו בעיה קשה מהותית ועקרונית ואנו לא מוכנים לקבל עליה אחריות, אני אומר זאת פעם שנייה בדיון הזה, שלא יהיה מצב שיהיה פה חס ושלום איזה משהו ותגידו "למה לא הפכת את השולחן? למה רק אמרת? למה לא הפכת את השולחן הזה?" אני לא יודע להפוך את השולחן הזה, אבל אנחנו לא מוכנים בשום צורה שעובדים מאיו"ש - - -     

דוד ביטן: יהיו בבתי מלון

מיכאל יצחקוב: יהיו בבתי מלון

מיכאל יצחקוב:  למה בתי מלון? למה צריך לשלוח ילד להביא ארטיק ולפחד?      

קריאה: באופן כללי למה אתה צריך להכניס עובדים מאיו"ש?     

דוד ביטן: מחכים להחלטת הקבינט

מיכאל יצחקוב: אני מבקש שהשכל הישר לפחות בתיירות, איפה שפוגשים אנשים בחדר שלך

מיכאל יצחקוב:  אני אומר לך, אני הייתי בים המלח השבוע - - -      

דוד ביטן: מקובל

ששון גואטה: יש לי הצעה

דוד ביטן: מה ההצעה?     

ששון גואטה: בתחום החקלאות

דוד ביטן: לא מדברים על חקלאות

ששון גואטה: הבנתי

ששון גואטה:  אני רוצה לתת דוגמה מהחקלאות

דוד ביטן: עוד מעט תגיע לתרנגולות

ששון גואטה: בלי התרנגולות הפעם

קריאה: תדבר על תיירות לתרנגולות

ששון גואטה: אני מבין את הבלגן בנושא העובדים הפלסטינים ולא רוצים להכניס אותם, לא ידוע מה יהיה, כן יאשרו, לא יאשרו, בינתיים מה עשו בחקלאות? אישרו מכסה גדולה של כ-10,000 עובדים זרים שהכנסנו אותם בינתיים במקום העובדים הפלסטינים, ובסוף אם יחליטו להכניס את העובדים ולתת – נחלק אותם מחדש בתוך הענף

מיכאל יצחקוב: אבל אתה מדבר על שדה חקלאי

מיכאל יצחקוב:  כאן אנחנו מדברים על חדר בבית מלון

ששון גואטה: אני איתך

ששון גואטה:  אני אומר שאחד הפתרונות הוא שאפשר לתת מכסה זמנית ולאחר מכן לעשות עליהם חלוקה מחדש

ששון גואטה:  עשינו זאת

ששון גואטה:  עזוב שאני חושב שכן צריך להביא, אני חושב שמגיע להם, בים המלח הם נשענים על הפלסטינים

דוד ביטן: כשאתה מדבר על עובדים בתיירות, זה לא רק בבתי המלון

דוד ביטן:  זה גם מסעדות ודברים מהסוג הזה, לא?     

קריאה: מסעדות לא נחשב כתיירות

דוד ביטן: רק לבתי מלון?     

מיכאל יצחקוב: רק לבתי המלון

מיכאל יצחקוב:  אנחנו מייצגים את המלונות

קריאה: שזה גם אבסורד, אם יש מסעדה בבית המלון היא תקבל

אפרת לב ארי: מסעדה בבית מלון לא אמורה לקבל

אפרת לב ארי:  למסעדות יש מכסה של פלסטינים

דוד ביטן: בדרך כלל עובדי מטבח

קריאה: הרי אם לבית המלון יש מסעדה, זה הכל עובדי המלון

קריאה:  בבוקר הם בחדר האוכל, בצהריים חדר האוכל הופך להיות המסעדה

דוד ביטן: מסעדות זה בנפרד

אפרת לב ארי: אבל חדר אוכל זה בסדר

דוד ביטן: כשהייתי בחו"ל יש מסעדה מקסיקנית, מסעדה כזו, מסעדה כזו

עודד פורר: זה בדיוק כמו שאולם אירועים בבית מלון משלם פחות ארנונה מאולם אירועים שיהיה ברחוב ליד

דוד ביטן: הטענה של משרד הפנים אומרת – והכוונה ב"פנים" היא לכל משרדי הממשלה – היא שהיום אי אפשר להביא פלסטינים למלונות

אפרת לב ארי: אפשר

דוד ביטן: זה מה שהם טוענים

דוד ביטן:  את תשיבי לנו

משה פסל: מה זאת אומרת אפשר? מי רוצה שחליל מבארי יביאו אותו עכשיו לנקות חדר? את מסכימה להיות עכשיו עם עובדים כאלו? 70% שתומכים בטבח שיבואו לנקות בתוך החדרים? מילא בתוך בניין כשיש שומר

דוד ביטן: מושיקו, הבנתי

משה פסל: מה זה אפשר?     

דוד ביטן: אבל היא לא ענתה ואתה כבר תוקף

משה פסל: היא אמרה שאפשר

משה פסל:  מי מוכן שיהיה לו בחדר עם הילדים עובדים?     

דוד ביטן: מספיק כבר

דוד ביטן:  הטענה שאי אפשר בגלל ההיבט המיוחד של מלונות, אי אפשר

דוד ביטן:  זו טענה ראשונה

דוד ביטן:  טענה שנייה, אין החלטת קבינט שאומרת שאפשר להביא אותם, בינתיים הם לא מצליחים לייצר את ההחלטה הזו ולכן צריך להביא עובדים זרים במקומם

דוד ביטן:  אלו הטענות, הגדרתי אותן מדויק?     

מיכאל יצחקוב: כן

מיכאל יצחקוב:  יש הקצאה של 600 חריגים, נכון?     

קריאה: לא, עכשיו זה 400

אפרת לב ארי: אדוני, אשמח להשיב עם הנתונים

דוד ביטן: תשיבי

מיכאל יצחקוב: יש מספר חריגים שאושרו, לצערי אושרו כי עמדתנו היא שלא יאושרו, שלא יהיו כי ביטחון אזרחי ישראל חשוב יותר מזה

מיכאל יצחקוב:  אני חייב להגדיר, אנחנו לא באים להיות פופוליסטים אלא באמת חושבים, לא עלינו, יכולה להיות טרגדיה ואם תהיה טרגדיה אנחנו לא נהיה אחראים לה, אבל אנחנו אחראים לה

מיכאל יצחקוב:  זו אחריות של משרד ממשלתי להיות אחראי על התחום שלו

דוד ביטן: זה שאמרת את זה לא פותר אותך מאחריות

דוד ביטן:  לא ניכנס לזה

אפרת לב ארי: לענף המלונאות יש מכסה שקבעה הממשלה בסך 2,000 עובדים פלסטינים

אפרת לב ארי:  כידוע, עם פרוץ מלחמת חרבות ברזל שר הביטחון הטיל סגר על כניסת עובדים, ובכלל על איו"ש ובין היתר לא נכנסים עובדים פלסטינים מאיו"ש למעט סקטורים מסוימים שמערכת הביטחון החליטה להחריג

אפרת לב ארי:  לא אני, אני מבינה שנוח לכעוס עליי ולצעוק

דוד ביטן: לא כועסים על אף אחד

קריאה: אף אחד לא כועס עלייך

אפרת לב ארי: נהייתי מושא התקיפות

אפרת לב ארי:  יש שב"כ, יש למדינת ישראל שירות ביטחון כללי שמאשר באופן ספציפי כל עובד, עושה לו הערכה אחת לכמה חודשים

אפרת לב ארי:  זה גם לא העניין ששירות האוכלוסין וההגירה מכניסה עובד ספציפי כזה או אחר

אפרת לב ארי:  מערכת הביטחון אמונה על זה וחזקה עליה שהיא עושה את עבודתה נאמנה

דוד ביטן: תגידי את זה לאלו שנפגעו באלעד – אנשים קיבלו אישור וביצעו פיגוע

אפרת לב ארי: אני משקפת את המצב

אפרת לב ארי:  אפשר להתווכח על זה, אבל זה המצב

אפרת לב ארי:  מבחינת מערכת הביטחון, נכון להיום מוחרגים כ-400 עובדים פלסטינים בענף המלונאות, אמורים להיכנס למלונות שביקשו להעסיק אותם גם בתקופה הזו תוך כדי ההחרגה מהסגר

אפרת לב ארי:  יש מולי את הרשימה, מלונות מגוונים ברחבי הארץ – במרכז, בצפון, טבריה, ים המלח

דוד ביטן: שהם נכנסים פנימה?     

אפרת לב ארי: באישור מערכת הביטחון העובדים של המלונות הללו מוחרגים מן הסגר

דוד ביטן: והם נכנסים?     

קריאה: אני לא מכיר דבר כזה

קריאה: רובם לא נכנסים

קריאה: כמה נכנסים?     

דוד ביטן: איך אפשר להחריג אם אין החלטת קבינט? מי מחריג את זה? לא הבנתי

יואב בכר: אין כניסות כרגע למעט אותם - - -     

דוד ביטן: הם לא קוראים להם, אז מה העניין? אתם מחפשים בעיה בכאילו?     

קריאה: יש כאלה שנכנסים

יואב בכר: אני אגיד את המספר

יואב בכר:  יש כרגע בין 200 ל-250 שעובדים בלבד

דוד ביטן: למרות שיש החלטת קבינט בינתיים לא לאשר?     

יואב בכר: אלה מההחרגה שהייתה

דוד ביטן: וההחרגה היא לפי החלטת קבינט?     

יואב בכר: כן

יואב בכר:  בזמנו הייתה החרגה ונתנו לנו

יואב בכר:  כמעט ואין כניסות, המספר זעום ולכן אנו אומרים שאנחנו צריכים 2,000-2,300 זרים במקומם

יואב בכר:  זה כל הסיפור

דוד ביטן: אנחנו לא נגמור את זה עכשיו

דוד ביטן:  תכף ניתן לח"כים לדבר

דוד ביטן:  אני מציע דבר כזה, אני נותן לכם שבועיים כדי לפתור את בעיית התמהיל באילת, את בעיית הירדנים וגם את נושא הפלסטינים

דוד ביטן:  אתם שומעים את מדיניות בתי המלון שהם לא רוצים את הפלסטינים, אתם יכולים לחייב אותם לקחת עובד פלסטיני? לא הבנתי את העניין הזה

דוד ביטן:  אי אפשר לחייב אותם, הם לא מוכנים לקחת על זה אחריות ולדעתי גם לא יהיה להם ביטוח למלון במקרה כזה, אבל לא ניכנס לזה

דוד ביטן:       אתם צריכים לפתור את הבעיה, או להגדיל את מכסת העובדים הזרים בגלל הבעיה הזו ולדעתי הבעיה קיימת, אם צריך החלטת ממשלה – תביאו את זה להגדלת מכסה, או שתפתרו את הבעיה מול בתי המלון

דוד ביטן:  אי אפשר לתת להם מכסה לא ממומשת שהם יכולים להביא, אבל הם לא מביאים בגלל הבעיה הביטחונית

דוד ביטן:  גם להם יש מה להגיד

דוד ביטן:  אתם נותנים להם הוראות איך לנהל את המלון? אני לא מבין את העניין הזה

דוד ביטן:  אתם צריכים לפתור את הבעיה הזו איתם

דוד ביטן:  זה הכל

דוד ביטן:      שבועיים זה מספיק זמן לנהל משא ומתן עם – המלונות, האוצר, משרד החוץ, משרד התיירות, עם מי שאתם רוצים ותוך שבועיים להביא לנו מתווה מוסכם

דוד ביטן:  אני לא מנהל את משרד ראש הממשלה, אבל אני אומר את העמדה שלנו והיא פשוטה – אתם צריכים לתת פתרון לבעיה ולא לבנות על כך שאולי הבעיה תיפתר עוד חצי שנה ואז לא יהיה צורך בעובדים הזרים

עודד פורר: אדוני יושב-הראש, ברצוני לתת התייחסות ברמה כללית יותר וגם לבקש ממך להיכנס לנושא הזה יותר לעומק

דוד ביטן: עדיין יש בעיה עם המלונות לאחר שהעפת את עופר כסיף?     

עודד פורר: אני הגעתי כי אני חבר בוועדה לעובדים זרים אצל רביבו והוא אמר "תלך תראה שאין כאן חציית - - -"

דוד ביטן: לא ידעתי שאתה עובד אצל רביבו

עודד פורר: נדבר ברצינות

עודד פורר:  נראה ששרויים עדיין בקונספציה של 6 באוקטובר וזה נוגע לא רק לתיירות אלא לכלל המשק ואם לא יתעוררו במהירות במשרדי הממשלה – המשבר שלנו הולך להיות חמור פי כמה

עודד פורר:  תיירות הוא ענף אחד מהענפים שהולך להיות בהם משבר חמור, אפשר להוסיף את החקלאות והבניין

דוד ביטן: לא, בחקלאות הגדילו את המכסות

עודד פורר: עדיין לא מספיק עובדים

דוד ביטן: אם לא יספיק – יוסיפו

דוד ביטן:  אין בעיה

עודד פורר: אגיד לך משהו

עודד פורר:  הפטנט שבו עובדים בפרדיגמות של 6 באוקטובר מצד אחד לגבי העובדים הפלסטינים, עם כל הכבוד, הפלסטינים שעבדו בעוטף עזה עד 6 באוקטובר היו עם רישיון מהשב"כ, רישיון כניסה, בדקו אותם, מערכות הביטחון אישרו אותם וחלקם לקחו חלק בטבח והחלק האחר היה חלק ממערך איסוף המודיעין של חמאס, אז אף אחד שלא יגיד לי שבגלל שיש בדיקה של שב"כ נכניס את הפלסטינים ליהודה ושומרון

עודד פורר:      יש אמירה חד משמעית של הציבור שאומר "אנחנו לא רוצים

עודד פורר:  לא רוצים שיעבדו שם, שפה יעבדו עובדים זרים" אפשר להביא עובדים זרים, עשו זאת בעבר

דוד ביטן: שיעבדו בירדן, יש שם בתי מלון רבים, בעקבה ובכל מקום

קריאה: הם מביאים פיליפינים

עודד פורר: אם בממשלה ימשיכו לעבוד בתנאים שמביאים עובדים זרים כמו שהיה ב-6 באוקטובר עם קשיים בירוקרטיים רבים, שום דבר לא יזוז

עודד פורר:  ענף הבנייה תקוע לחלוטין, תקוע לחלוטין

עודד פורר:  ענף המלונות לא יכול להסתדר בלי עובדים וגם ענף החקלאות

עודד פורר:  גם כשנותנים להם מכסה מקשים עליהם כל כך בלקבל את העובדים שבסוף הם לא רואים אותם בכלל

דוד ביטן: מכיוון שאתה חבר בוועדה לעובדים זרים, אתן לך משימה, אני בעד זה שלא צריכים החלטת ממשלה, החלטת פקידות

דוד ביטן:  צריך עובדים? – תביאו

דוד ביטן:  לא צריך? – תשחררו

דוד ביטן:  זה הכל

דוד ביטן:  לא צריך להביא כל דבר לממשלה

עודד פורר: אף מעסיק לא ייקח עובדים אם הוא לא צריך

עודד פורר:  הרי משלמים לעובדים האלו תנאים שהם תנאים ישראליים

קריאה: עובדים זרים עולים יותר

עודד פורר: הוא לא רוצה לקחת אותם, הוא לא ייקח אותם סתם

אפרת לב ארי: בדיוק

אפרת לב ארי:  אדוני היו"ר, אם אני יכולה?     

דוד ביטן: לפי סדר, בלי להתפרץ

משה פסל: יושב-הראש, אני מחזק את מה שאמר חבר הכנסת עודד פורר, זה אכן נראה כמו קונספציה

משה פסל:  אבל נניח, נניח ואני זורם עם המל"ל ואין בעיה עם עובדים פלסטינים, נניח שבבנייה הם ישימו שומר והשומר ישמור, צריך להבין שבעניין התיירות מדובר במפגש עם ילדים, עם היקר לנו מהכל

משה פסל:  אנשים מגיעים למלון ולא רוצים, בטח לאחר הטראומה שעברנו זה לא הגיוני

משה פסל:  תארו לכם, כמו שהוא אמר הם היו חלק ממערך איסוף המודיעין

דוד ביטן: בתי המלון גם לא לוקחים אותם

משה פסל: בתי המלון לא רוצים, אז אנחנו מכריחים אותם?      

דוד ביטן: הם הצרכן

משה פסל: יש מלאווים, אוקראינים, יש אין סוף עובדים שהם תומכי מדינת ישראל שישמחו לבוא לעבוד

משה פסל:  אבל אני אומר יותר מזה, אתם יכולים לדמיין שהעובד חליל מקיבוץ בארי יבוא למלונות, ייכנס לתוך החדרים כשיש שם ילדים וינקה את החדרים? זה לא הגיוני, בטח ובטח שמדובר על מלונות ומקומות שאנשים מגיעים לחגוג

משה פסל:  לכן האוצר צריך לראות אם אין כניסה של עובדים פלסטינים או שלחילופין המלונות לא רוצים אותם, מה הבעיה לתת היתר ולהביא עובדים אחרים? לדעתי זה נדרש וצריך

משה פסל:      דבר נוסף, נגיד את האמת ולא נספר סיפורים, אין עובדים ישראלים שמנקים ועובדים בניקיון

משה פסל:  זו עוד קונספציה, לא מאוד נוראה, אבל אין, לא קיים

דוד ביטן: יש, אבל בשוליים

משה פסל: שולי השוליים

משה פסל:  אלא אם כן האוצר רוצה לתת מענק 5,000 שקל בחודש לעובד ישראלי שמנקה, יכול להיות שאנשים יקפצו על זה

אוסנת הילה מארק: אני מצטרפת למה שנאמר פה כבר וברצוני לחדד נקודה אחת

אוסנת הילה מארק:  יש נוהל שיצא עכשיו בנושא חקלאות לגבי עובדים זרים, להחליף עובדים פלסטינים בעובדים זרים

אוסנת הילה מארק:  למה אי אפשר להחיל את אותו הנוהל גם על מלונאות ודברים אחרים?     

דוד ביטן: איזה נוהל?     

אוסנת הילה מארק: רשות האוכלוסין הוציאה בקשה לקבלת המלצה להעסקת עובדים זרים לחקלאים פעילים שהעסיקו פלסטינים, את אותו הדבר אפשר לעשות גם במלונאות

אוסנת הילה מארק:  למה לא לעשות ולהחיל את זה? אני הייתי מחילה את זה על כל התחומים שקיימים והיו בהם עובדים פלסטינים ורוצים היום להעסיק עובדים זרים, קדימה

אוסנת הילה מארק:  למה לא? למה לא לעשות את זה?     בנוסף, צריך לקחת בחשבון – ואני אומרת זאת לרשות האוכלוסין וגם למשרד האוצר – המשק במדינת ישראל תקוע

אוסנת הילה מארק:  הוא לא תקוע רק בחקלאות ובבניין, הוא תקוע בכל התחומים – בתעשייה, בשירותים, במלונאות, בכל תחום שרק תיגע שהפלסטינים היו מגיעים בבוקר לעבוד בו, אנחנו תקועים

אוסנת הילה מארק:  אנחנו כל הזמן עסוקים בבירוקרטיה כזו או אחרת במקום להניע איתנו את גלגלי המשק

אוסנת הילה מארק:       לא אחזור על מה שאמר חבר הכנסת משה פסל, בענף המלונאות יש חרדה גדולה מאוד גם אצל המפונים שנמצאים באילת, ואומרים "בסדר, בבוקר הוא נסע לירדן ומישהו סיבב לו משהו בראש, אנחנו יודעים איך הוא חוזר לכאן בבוקר?" מי יודע? אתם מסוגלים לתת על זה אחריות? – קחו על זה אחריות

אוסנת הילה מארק:  משרד התיירות לא מוכן לקחת על זה אחריות, לא התאחדות המלונות וגם לא המלונאים בעצמם

אוסנת הילה מארק:  אנחנו  מבקשים שתעזרו לגלגלי המשק לנוע בתקופה המאוד קשה הזו

אוסנת הילה מארק:  זה הכל

דוד ביטן: משרדי הממשלה, אתם רוצים לענות? נתנו שבועיים כדי שתגבשו פתרון לאחר דיונים, אבל אתם יכולים לענות

שושנה שטראוס: אפשר לענות שאנחנו ורשות האוכלוסין פועלים לפי החלטות הממשלה

דוד ביטן: אבל אתם יכולים לשנות

דוד ביטן:  תפסיקו להפיל הכל על הממשלה

שושנה שטראוס: אין לנו אפשרות

דוד ביטן: לא נולדנו היום

דוד ביטן:  אתם יכולים להחליט אחרת

קריאה: לא, אבל אנחנו רוצים לשנות

עודד פורר: אבל אפשר לשמוע מה העמדה המקצועית שלכם? אולי היא שונה מהעמדה עד כה?     

שושנה שטראוס: החלטת ממשלה צריכה לאזן בין כל השיקולים ששמענו כאן וכך יוצא משהו שמקובל על כל המשרדים

שושנה שטראוס:  כמו שאמר היו"ר בהתחלה, רק כשמדובר בעובדים זרים – אי אפשר להביא עובד זר מחוץ לארץ לחודשיים

שושנה שטראוס:  מי שלוקח את העובד הזר חייב לספק לו עבודה במשרה מלאה, זה כלפי המדינה ששולחת וגם כלפי העובדים עצמם

עודד פורר: אבל יש גם אפשרות של תאגיד שמנהל, זה קורה הרבה בחקלאות

דוד ביטן: בחקלאות יש פתרון ביניים

עודד פורר: הוא צריך יומיים בשדה הזה, יומיים בשדה אחר

קריאה: יש לנו טיוטה להחלטת ממשלה

דוד ביטן: הבעיה שבתיירות זה שונה

דוד ביטן:  בחקלאות תפוחי אדמה זה בחודש הזה, עגבניות בחודש הבא, בתיירות זה אותו הדבר, אי אפשר להביא אותם רק לחודשיים

דוד ביטן:  מה תעשה איתם אחר כך?     

משה פסל: תיקח אותו לעבודה אחרת

משה פסל:  מה שהוא אומר שיש תאגיד שמנהל את העובדים

עודד פורר: יש תאגיד שמנהל את העובד, נגמר הסיפור

דוד ביטן: לא מעניינת אותי החלטת ממשלה

דוד ביטן:  אתם צריכים לקבל החלטות ולהביא לממשלה כהצעת החלטה

דוד ביטן:  אם הממשלה לא תסכים, זה ויכוח אחר שנטפל בו

עודד פורר: אדוני יושב-הראש, זה לא רק עניין של החלטת ממשלה אלא יש גם עניין של בירוקרטיה מסביב לעובדים זרים

עודד פורר:  הבירוקרטיה מסביב להעסקת עובדים זרים היא בלתי אפשרית, מטורפת

עודד פורר:  גם כשיש מכסה – לא מצליחים לנצל אותה כי לא מצליחים להביא

דוד ביטן: דווקא בתקופת המלחמה המשרדים עשו עבודה טובה ויש פחות בירוקרטיה, אי אפשר רק לבוא בטענות

דוד ביטן:  יש גם עבודה שהם עושים, זה חלק מהעניין

ששון גואטה: אני חושב שכאן הבעיה היא פעוטה

דוד ביטן: אבל קודם כל נעבור שלב

דוד ביטן:  השלב הוא שיחליטו על המכסה בהסכמות ולאחר מכן נדבר על איך להביא אותם מהר

קריאה: גם פעם שעברה הם לא התנגדו

אוסנת הילה מארק: למה? בתעשייה עשינו באותו היום ובאותו היום זה קרה

ששון גואטה: הרי מה האוצר עושה? האוצר אומר לך אני אתן לך 400 - - - והוא יודע שאתה לא יכול לנצל 300 ומשהו

ששון גואטה:  זה הכל חארטה

ששון גואטה:  אם האוצר מחליט לתת עובדים זרים, רשות האוכלוסין יודעת לעשות את העבודה

דוד ביטן: אני מבקש ממשרד התיירות שיודע ללחוץ, שייכנס לסוגיה

דוד ביטן:  אי אפשר לבוא ולהגיד "תחליטו ואנחנו מסירים אחריות", אתם צריכים גם כן להיכנס לסוגיה בשבועיים האלו ולהפעיל לחץ

אוסנת הילה מארק: למה? בוועדה הקודמת בתעשייה, בבוקר היינו כאן בוועדה ובערב כבר היה - - -      

דוד ביטן: אני נותן להם שבועיים

דוד ביטן:  הכל בסדר

דוד ביטן:  בעניין הזה בשבועיים לא יקרה כלום, זה מספיק זמן כדי לסיים את העניין

אפרת לב ארי: ברצוני לבקש, ככל שגם בדיון הבא או ככל שיוצא מכאן סיכום היום של הוועדה - - -     

דוד ביטן: אני לא מוציא סיכום, אני אומר לכם

אפרת לב ארי:  בנוגע למדיניות כניסת פלסטינים, מכסות פלסטינים וכו', לזמן נציג של תיאום פעולות הממשלה בשטחים

אפרת לב ארי:  הם גורם מרכזי מאוד - - - על זה, והם לא נמצאים כאן היום

דוד ביטן: מה הם יכולים לשפר?     

אפרת לב ארי: לא יודעת אם לשפר, אבל להוסיף או לעדכן

אפרת לב ארי:  יש כאן ביקורת רבה על המדיניות ואין כאן את הנציג הרלוונטי

דוד ביטן: הצבא והשב"כ  – ואמרתי זאת לפני חמש שנים וכולם תקפו אותי – רוצים לחזור לישון בשקט

דוד ביטן:  אני לא מחפש שקט, אני מחפש פתרון

דוד ביטן:  הם לא יכולים לפתור לי את בעיית המלונות

דוד ביטן:  אם מהשיקולים שדיברנו המלונות לא יכולים להזמין את הפלסטיני לעבודה, מה יעזור מה שיגיד לי הממונה בשטחים מטעם הממשלה או מטעם צה"ל או משרד הביטחון? זה לא פותר לי את הבעיה

דוד ביטן:  כאן זו בעיה שלכם, לא בעיה של צה"ל

דוד ביטן:       אתם ממונים על עניין העובדים הזרים ועל עניין הכלכלה הישראלית

דוד ביטן:  הם לא

דוד ביטן:  צה"ל ומשרד הביטחון רוצים תקציבים כדי להפעיל את מכונת המלחמה שלהם, אבל אתם ממונים על הכלכלה ולכן זו אחריותכם, לא של צה"ל ולא של הממונה בשטחים ולא שום דבר

דוד ביטן:  הוא יש לו את האינטרס שלו וזה לא בהכרח האינטרס שלכם, עם כל הכבוד

דוד ביטן:  אבל אין לי בעיה להזמין אותו

דוד ביטן:  תזמיני אותו, אם ביקשו, נזמין אותו

אפרת לב ארי: להיום הם לא זומנו, הם שמעו על הדיון - - -     

ד"ר עידית חנוכה: הם לא רצו לבוא גם - - -     

אפרת לב ארי: אני לא כאן בשביל לתת עמדה

דוד ביטן: משרד הביטחון אף פעם לא מגיע, מקסימום בזום, הם עושים טובות שהם עונים למישהו

דוד ביטן:  יש לכם שבועיים, אני מבקש מכם – משרד התיירות, משרד הפנים, האוצר, בתי המלון, תכנסו לסוגיה ותנסו למצוא פתרון

דוד ביטן:  תוך שבועיים תביאו לנו פתרון

דוד ביטן:  לגבי התמהיל הסכמתם, אז תביאו פתרון לגבי התמהיל באילת

דוד ביטן:       לגבי יתר הבעיות שיש עם הפלסטינים וכו' שאתם שומעים שהמלונות לא מוכנים בשום פנים ואופן, יש הבדל כי החקלאים מוכנים לקבל את הפלסטינים מיהודה ושומרון, מבחינתם חלק גדול מוכן

דוד ביטן:  אבל במלונות לא מוכנים ובצדק לא מוכנים, לכן אי אפשר להשוות אותם לחקלאות

דוד ביטן:  יש עוד מישהו שרוצה לדבר?     

סיון דטאוקר: ברצוני לסכם את העמדה של התאחדות המלונות

סיון דטאוקר:  בסופו של דבר צריך להבין שהתאחדות המלונות בישראל מוכנה לקחת על עצמה גם עובדים זרים שהם לא פלסטינים למרות העלות הגבוהה ביותר כי צריך לשכן ולהלין אותם וכדומה

סיון דטאוקר:       הסיטואציה היא שכרגע בהינתן המצב הנוכחי – אומר זאת בעדינות – לקבל עובדים פלסטינים זה אירוע שהוא לא אפשרי

סיון דטאוקר:  ועם זאת, המשבר, אני יודעת שמדברים על עוד שבועיים החלטת ממשלה, אנחנו לא נצליח להגיע ולתת מענה לאזרחי מדינת ישראל לפסח ללא המכסות הללו

דוד ביטן: מה שאני מבקש מכם, קודם כל תכתבו מכתב בעניין זה למל"ל, את עמדתכם ולמה היא כזו על מנת שזה יעזור גם למשרדי הממשלה לטפל בסוגיה

דוד ביטן:  תעשו זאת

מיכאל יצחקוב: אדוני, המל"ל לא הביעו התנגדות גדולה כשאני דיברתי איתם על הנושא

דוד ביטן: שהיא תכתוב מכתב ואתם גם תכתבו מכתב תמיכה בבקשה שלהם, ואז תוסר ההתנגדות של המל"ל ואני מאמין שגם הם יוכלו - - -      

סיון דטאוקר: רק אציין שאנחנו כבר במשבר

סיון דטאוקר:  כלומר, יש לנו סדר גודל של למעלה מ-50,000 מפונים כיום

מיכאל יצחקוב: 46

סיון דטאוקר: פחות או יותר

דוד ביטן: מה לגבי מזרח ירושלים? במלונות בירושלים גם לא מזמינים? הם הרי אזרחים ישראלים

אפרת לב ארי: הם מוחרגים מהסגר

סיון דטאוקר: יש סדר גודל של כ-200

דוד ביטן: בסופו של דבר הם אזרחים ישראלים במזרח ירושלים

שי אסיה: יש לנו הרבה כאלו

שי אסיה:  שמי שי אסיה ואני מנכ"ל מלון בירושלים

דוד ביטן: ואתה כן מושך עובדים ממזרח ירושלים?     

שי אסיה:   כי אין לי ברירה אחרת

שי אסיה:  הם כביכול מאושרי כניסה ומגיעים מהשכונות הלא פופולאריות, ולא נעים

שי אסיה:  רואים חבר'ה שמסתכלים על סרטונים בטיק-טוק אחרי 7 באוקטובר ואתה הולך עם החששות למרות שאתה מכיר את העובדים שלך

דוד ביטן: ובכל זאת אתה מזמין אותם?     

עודד פורר: איזו ברירה יש לו?     

שי אסיה: 	מה יש לי?     

קריאה: מאיזה מלון אתה?     

שי אסיה: מלון קיסר

דוד ביטן: בגלל שאין לך עובדים זרים

שי אסיה: אין לי עובדים זרים

סיון דטאוקר: יש לא מעט מלונות שייסגרו בהינתן שלא יהיו עובדים

משה פסל: אם הייתי מגיע כאורח שלך ורואה עובדים שבטיקטוק צופים בסרטונים שהם נגד מדינת ישראל וסרטוני טבח – לא הייתי חוזר למלון הזה

משה פסל:  זו פגיעה מערכתית

דוד ביטן: אבל אתה לא רואה את זה, מי שרואה זאת זה המעביד

שי אסיה: האורח לא רואה את זה

שי אסיה:  אני רואה את זה ואלו שראו כבר לא רואים את זה אצלנו

דוד ביטן: אדגיש לאוצר שייקחו בחשבון שאם לא יהיו להם עובדים זרים והמלונות ייסגרו בעקבות זאת, תהיה לכם עילת תביעה על פיצויי מלחמה בגלל שהסיבה שאין להם עובדים פלסטינים היא המלחמה

דוד ביטן:  קחו זאת בחשבון בשיקולים שלכם, אתם תשלמו מיליארדים או מאות מיליונים על כלום

דוד ביטן:  עדיף לתת להם עובדים זרים ואז לא תהיה להם עילת תביעה נגדכם

שי אסיה: כבוד יושב-הראש, ברצוני לציין מספר

שי אסיה:  במלון שאני מעסיק קרוב ל-100 עובדים ואנחנו רק שמונה יהודים, שוב זה מאפיין את כל מה שקורה בתעשייה הזו בעיר ירושלים

שי אסיה:  החבר קודם שדיבר ממשרד האוצר על הנתונים של דורשי העבודה - - -     

דוד ביטן: איפה זה מלון קיסר בירושלים?     

שי אסיה: לא רחוק מכאן, ברחוב יפו

שי אסיה:  החבר ממשרד האוצר שציין נתונים של שירות התעסוקה, הם אולי דורשי עבודה, אבל לא כאלו המעוניינים עבודה

שי אסיה:  יש הבדל גדול ואנחנו מנסים, יש לי דרישה פתוחה במשך שנתיים בלשכת התעסוקה, לא קיבלנו אחד

דוד ביטן: ואם הם יתנו מענק מיוחד לעובד ישראלי, הם יבואו לעבוד?     

שי אסיה: אני מאוד סקפטי כי היו ניסיונות

סיון דטאוקר: זה לא עבד בעבר

שי אסיה: לא עבד בעבר

משה פסל: כמה מענק נתנו בעבר?     

שי אסיה: נתנו סדרי גודל של 6,000 שקלים

משה פסל: לחודש?     

שי אסיה: לסדר גודל של חצי שנה

דוד ביטן: ולא באו?     

משה פסל: כמו מועדפת

שי אסיה: עם מלגות, לימודים

שי אסיה:  ישבנו עם אנשים מהאוצר לפני מספר שנים ועשינו סקרים, הלפ"מ ביצע סקר על עובדים ישראלים לעבודה בניקיון ובסקרים האלו – לא שלנו, של הלפ"מ משרד האוצר – ראו שעובדים לא באים ולא משנה הכסף

אוסנת הילה מארק: אדוני יושב-הראש, כשעבדתי בשירות התעסוקה אף פעם לא הצלחנו לעשות השמה במלונאות

אוסנת הילה מארק:  אף פעם

סיון דטאוקר: גם אנחנו

אוסנת הילה מארק: 	גם כשזה קורה, זה קורה בקטנה

ששון גואטה: אבל האוצר גם אומר שנתוני האבטלה עכשיו מאוד נמוכים, לא?     

מיכאל יצחקוב: ברצוני להגיד לפרוטוקול שמשרד התיירות ישמח שהעובדים יהיו עובדים ישראלים

מיכאל יצחקוב:  אנחנו לא מתעקשים בראה וקדש

דוד ביטן: ברור, אבל לא באים

סיון דטאוקר: אדוני היו"ר, הוצעו גם 70 שקלים לשעה עבור עבודות ניקיון וישראלים לא מוכנים לעבוד

דוד ביטן: 	בעוד שבועיים ישיבת המשך

דוד ביטן:  תודה רבה, הישיבה הסתיימה